**STYREMØTE I NORDNORSK REDAKTØRFORENING**

Referat:

9. oktober 2014 kl. 13.00 pr. telefon

Til stede: Jan-Eirik Hanssen, Vibeke Madsen, Nina Einem, Vidar Kristensen, Steinulf Henriksen.

**SAK 01/14. - Jørn-Christian Skoglunds bortgang**

Styremedlem og kasserer Jørn-Christian Skoglund døde 8. oktober 2014 kl. 09.30 på UNN. Jan-Eirik Hanssen innledet styremøtet med å si at Jørn-Christians bortgang er et stort tap for NNR og NR. NNR deltar i begravelsen, og leder Jan-Eirik legger ned krans fra både NR og NNR.

**SAK 02/14. - Nytt styremedlem**

Varamedlem Vidar Kristensen, Altaposten, kommer inn som fast styremedlem i NNR.

**SAK 03/14. - Ny kasserer**

Vibeke Madsen trer inn som kasserer fram til årsmøtet i NNR på nyåret. I samarbeid med Jan-Eirik og Steinulf kartlegger Vibeke foreningens økonomi, utestående mm.,  og foretar en registrering i Brønnøysundregistrene. NNR har pr. 9. oktober 2014 stående på konto 331.513,31 kroner.  Regnskapet for 2013 og 2014 legges fram på årsmøtet i 2015.

**SAK 04/14. - Debattmøte Tromsø**

NNR og Troms Journalistlag arrangerte i fellesskap et debattmøte i Tromsø 7. oktober på Verdensteateret i anledning kampanjen "Hvor har du det fra?". NNR dekker reiseutgiftene til en av foredragsholderne.

**SAK 05/14. - Årsmøte**

Årsmøtet 2015 legges til Bodø i februar, kombinert med et faglig redaktørkurs. Årsmøtet arrangeres sammen med årsmøtet i Nordnorsk Medieforening. Blant mulige temaer/besøk er Hovedredningsseltralen i Nord-Norge, NRK Nordland, Universitetet i Nordland/Journalistutdanningen, foredrag med Grete Kristoffersen, Nordlys vs. Avisa Nordland mm.

**SAK 06/14. - Studietur 2015**

Det planlegges en studietur våren eller høsten 2015. Sverige er et aktuelt reisemål. Opplegg/reisemål/dato drøftes på neste styremøte i NNR i november, og et opplegg presenteres på årsmøtet i februar. Vidar Kristensen koordinerer reiseopplegget.

**SAK 07/14. - Regionledersamling**

I forbindelse med NRs høstmøte på Gardermoen 3.-4. oktober arrangeres det også regionledersamling. Jan-Eirik eller Steinulf representerer NNR.

**SAK 08/14: - Neste styremøte**

Legges til Tromsø 26. november 2014.

Møtet slutt 13.55

Steinulf Henriksen referent